lflage/wiki-talks huggingface dataset:
Pogovor:Poboj družine Mavsar

message: Ta pripomba glede članka o Poboju družine Mavsarjeve ni na mestu. Govori, da je pojasnjena na "Pogovorni strani" - na tej strani pa ni ničesar v zvezi s pristranskostjo. Dokler ni ničesar, pripomba ne drži.--Stebunik 17:55, 21. januar 2022 (CET)
thread_title:  Pripomba o pristranskosti 

message: Viri so zanesljivi ali pa ne. Lahko pa so tudi manj zanesljivi. Če bi se o virih lahko razpravljalo, se ne more o pristranskosti, dokler ni z drugačnimi viri dokazana. Trditvam v članku bi mogli nasprotovati drugačni viri.--Stebunik 19:17, 21. januar 2022 (CET)
thread_title:  Pripomba o virih
Pogovor o predlogi:Škrbina-geo-pl

message: @Pinky sl: Ali ni ta stavek (Ta o geografiji Poljske članek je škrbina. Pomagaj Wikipediji in ga razširi.) slogovno malo čuden? Ali ni kakšne opcije, da bi se članek in opis zamenjala? A09|(pogovor) 13:29, 22. januar 2022 (CET)
replies: text: Ja, sem popravila. --Pinky sl (pogovor) 13:32, 22. januar 2022 (CET)
replies: text: :Najlepša hvala. A09|(pogovor) 13:34, 22. januar 2022 (CET)
thread_title:  Formatiranje
Pogovor o Wikipediji:Dolgotrajni vandalizem/George Reeves Person

message: @Yerpo, @Upwinxp: Na angleških wikiknjigah imajo chess-spam filter. Mislita, da bi ga morali imeti tudi mi? Sicer je zaseben filter, zato bi morali zaprositi nekoga na Meti. Kaj pravita? A09|(pogovor) 15:54, 22. januar 2022 (CET)
replies: text: Lahko vprašaš, ampak dvomim, da je kaj boljši kot naš #5. Ko smo že pri tem, mislim, da si nekaj pokvaril pri njem z zadnjimi dodatki, že od 5. januarja ne zazna ničesar. Poglej prosim. — Yerpo Ha? 22:13, 22. januar 2022 (CET)
thread_title:  Nov filter
Pogovor:Sveti Vincencij

message: Mislim, da je bilo dogovorjeno, da članki svetnikov in blažencev nimajo te oznake, ampak samo ime. Tako sem uredil to razločitev in se je takoj pokazalo, da eden od njih že ima svojo stran, in sicer sveti Vincencij Ferreri. Za svetega Vincencija Pavelskega pa bi lahko priskrbeli stran očetje lazaristi. Če ne drugače, pa s prevodom iz angleščina ali francoščine, ki je njim domača in ima na Wikipediji odličen in obširen članek.
replies: text: Sveti Vincencij je lahko:
* Sveti Vincencij Ferreri
* Sveti Vincencij Pavelski 
* Sveti Vincencij iz Saragoze
--Stebunik 18:20, 28. januar 2022 (CET)
thread_title:  Članki svetnikov
Pogovor:Nadškof

message: Članek nadškof ima napačno opredelitev, ki pravi:
replies: text: Nadškof je naziv cerkvenega dostojanstvenika v krščanskih cerkvah, dejansko  škofa, ki vodi nadškofijo. Nadškof je glede na svojo nadškofijo tudi ordinarij, ostali škofje te nadškofije pa so pomožni škofje.
Ta opredelitev ni točna. Ostali škofje te nadškofije niso pomožni škofje, ampak sufragani, kar bi pomenilo nekako škofje sobratje. Praktično nima nad njimi nadškof nikakršne oblasti - v svojih škofijah so tudi oni ordinariji. Pomožni škof v slovenskem pomenu besede pa označuje škofa, ki je dodeljen isti škofiji, npr. Ljubljanski nadškof ima dva pomožna škofa. Novomeški škof pa ni pomožni škof ljubljanskega, čeprav je novomeška škofija del ljubljanske nadškofije. V praksi je pa pravzaprav čisto samostojna. Podobno je z mariborsko nadškofijo in metropolijo: celjski in murskosoboški škof sta praktično čisto samostojna na svojem področju. Posebej pa so vsi slovenski škofje povezani v Slovensko škofovsko konferenco ali zvezo. Tam pa sprejemajo odločitve, ki veljajo za vso Slovenijo, navadno sporazpumno. Na neki način bi za malo Slovenijo bila zadosti ena metropolija, z dvema nadškofijama. Kar se tiče pomožnega škofa, morda v drugih jezikih ne zveni enako in lahko da ima tam drugačen pomen.--109.94.124.14 08:43, 29. januar 2022 (CET)
thread_title:  Neustrezna opredelitev
Pogovor:Nutella

message: Ferrero ni “luksemburško podjetje”, je italijanska multinacionalka in njena holding Ferrero International SA ima od leta 1973 pravni in davčni sedež v Luksemburgu. Ni isto. 
--Radek (pogovor) 18:15, 29. januar 2022 (CET)
replies: text: A09|(pogovor) 19:02, 29. januar 2022 (CET)
thread_title: Uvodna vrstica
Pogovor:Žirafa

message: Ta članek bi bilo verjetno bolj smiselno povezati na Q862089 (definicija na wikidata je: rod sesalcev). Trenutno je povezava na Q15083, ki je kot je razvidno iz Wikidata vrsta žiraf. --GeographieMan (pogovor) 10:52, 30. januar 2022 (CET)
replies: text: Vsebina opisuje vrsto, tako da je ok. In tej vrsti se slovensko reče preprosto "žirafa" (za razliko od ostalih vrst iz tega rodu, ki imajo pridevnike). Če bo kdaj članek o rodu, je lahko na naslovu Žirafa (rod), ker je trenutni pomen najpogostejši. — Yerpo Ha? 11:39, 30. januar 2022 (CET)
replies: text: : Yerpo, sem prepozno opazila tvoj komentar. Vsebina opisuje rod "žirafa", tudi stran je prevedena iz :en:Giraffa. Tako, da sem zadevo prestavila. --Pinky sl (pogovor) 11:52, 30. januar 2022 (CET)
replies: text: ::Ravno to me je zmotilo. Vsebina je, tako kot je pinky povedala, prevod iz en:Giraffa. GeographieMan (pogovor) 13:13, 30. januar 2022 (CET)
replies: text: ::: V sedanji obliki je zadeva drugačna, ja. — Yerpo Ha? 16:16, 30. januar 2022 (CET)
thread_title:  Wikipodatki
Pogovor:Kapibara

message: V Taksonomskem slovarju najdem tudi ime "južnoameriška povodna svinja". Je to ista vrsta? --GeographieMan (pogovor) 17:06, 31. januar 2022 (CET)
replies: text: Jaz se ravnam po enciklopediji Sesalci ), ki jo je med drugim prevajal Boris Kryštufek, in tam je kapibara. Lahko pa narediš preusmeritev, je gotovo ista vrsta, čeprav dvomim, da bo kdo iskal s takim dolgoveznim imenom. — Yerpo Ha? 18:34, 31. januar 2022 (CET)
thread_title:  Ime
Pogovor:Papež Benedikt XIV.

message: V članku je pisalo (kot že pri prejšnjem papežu):
replies: text: 9. decembra 1726 je bil povzdignjen v kardinala in pectore. 20. januarja 1727 je bil imenovan za nadškofa (osebni naziv) škofije Ancona e Numana. 30. aprila 1728 je papež bil ponovno povzdignjen v kardinala in imenovan za kardinal-duhovnika Svetega križa v Jeruzalemu. 
Kdor je sestavljal to škrbino, ne razume, kaj pomeni in pectore. To pomeni, da ga je papež sicer imenoval za kardinala, vendar tega ni razglasil, ampak je to zadržal in pectore, tj. v svojih prsih. Šele ko je ta isti papež njegovo ime v javnosti v konzistoriju razglasil, so ljudje zvedeli, da je postal ta kardinal. Zato ni bil ponovno povzdignjen v kardinala, ker je kardinal že bil in ni prenehal biti, čeprav je za to vedel samo papež. Če bi pa papež pred tem javnim imenovanjem umrl, bi to skrivnost odnesel s seboj v grob in nihče ne bi zvedel, da je bil Lambertini sploh kdaj imenovan za kardinala.--Stebunik 03:02, 1. februar 2022 (CET)
thread_title:  Povzdignjen v kardinala... 

message: V članku je pisalo tudi:
replies: text: 17. avgusta 1740 je bil v izvoljen za papeža in 22. avgusta istega leta je bil ustoličen.
Tukaj manjka natančno izražanje. Zakaj? Konklave je res ali so res volitve papeža, vendar to ni še izvolitev papeža. Izvolitev papeža je sad konklava. Zato se to ne more enačiti. Poleg tega v tem času ni bil papež le ustoličen (bolje slovensko umeščen), ampak je bil obenem tudi kronan. Poleg tega je sprejel - ne istočasno, ampak pozneje - v posest tudi Lateransko baziliko. Če hočemo, da članek ne bo površen, moramo to upoštevati in napisati vse dogodke, kjer so znani.--Stebunik 03:16, 1. februar 2022 (CET)
thread_title:  V konklavu izvoljen
Pogovor:Papež Klemen XIII.

message: Za zakrament duhovništva smo se včasih učili, da je to sveto mašniško posvečenje. V Wikipediji vidim, da ima za to izraz duhovniško posvečenje. Obenem ima v tem članku isti izraz za škofovsko posvečenje (piše torej zopet duhovniško posvečenje. To ni pravilno. Duhovništvo se namreč sestoji iz treh stopenj: diakonsko posvečenje, duhovniško posvečenje ali mašniško posvečenje in pa škofovsko posvečenje. Tega ni treba metati vsega v en koš, kajti ni isto diakon, duhovnik ali škof - , ampak so to tri stopnje in jih je treba posebej zapisati kot grejo po vrsti. Drugače bi se lahko pisalo tudi obratno, kar pa ne bi imelo smisla. Če se opušča nekdanja predpona sveti - o tem bi se dalo razpravljati, saj smo se nekdaj učili, da obstaja sedem svetih zakramentov in vsak je imel predpono sveti. Pri pravoslavcih se imenujejo podobno, da so to namreč svete tajne. Ne samo tajne, ampak svete tajne,  da se ločijo od drugih, navadnih in posvetnih tajn ali skrivnosti. Beseda zakrament pa tudi pomeni nekaj takega in zato je predpona sveti pravzaprav odveč. --Stebunik 22:03, 4. februar 2022 (CET)
replies: text: Obenm ni v redu, da je škofovsko posvečenje preusmerjeno v geslo škof. To zopet ni isto, saj lahko kdo s škofovskim posvečenjem postane škof, nadškof, metropolit, pomožni škof ali tudi papež. Zato bi bilo prav, da za škofovsko posvečenje ostane posebno geslo, kjer bi bilo opisano to posvečenje, ki ni enako kot duhovniško posvečenje, čeprav je podobno. Ni dobro zadev preveč poenostavljati, da potem postanejo nejasne in celo napačne. --Stebunik 22:07, 4. februar 2022 (CET)
thread_title:  Sveto mašniško posvečenje
Pogovor o predlogi:Glavni članek

message: Sedaj se izpiše "Članeks", če predlogi navedeš dva članka. Če kdo zna, naj popravi. A09|(pogovor) 09:40, 5. februar 2022 (CET)
replies: text: Sem popravil. Zdaj se izpišeta dve obliki: edninska in množinska; treba bi bilo dodati še dvojino. --TadejM pogovor 01:03, 12. junij 2023 (CEST)
thread_title:  Napaka v sklanjatvi
Pogovor:Aleksander Dugin

message: Mislim, da bo prav "Aleksander". Pravopis za take primere pravi: V ustreznem soglasniškem sklopu polglasnike zapisujemo kakor v slovenščini: Кремль, Днепр, Ярославль – Krémelj, Dnéper, Jaroslávelj. —Upwinxp ✉ 15:48, 15. februar 2022 (CET)
thread_title: Aleksandr/Aleksander

message: Patronimik Гельевич je pravilno Geljevič. Nepravilno je 'Gelevič'/'Gelijevič'. Mehki znak ь se v zvezah z -ев- zapiše z j (ne z i). Glej tudi razdelek 11 – trdi in mehki znak ъ in ь v pravopisnem priročniku zapisovanja ruskih imen. --xJaM (pogovor) 15:33, 18. maj 2023 (CEST)
thread_title:  Gel(i)jevič
Pogovor:Roman Jakič

message: Malce se sprašujem, ali je "Življenjepis" res primeren naslov razdelka, saj je v njem obravnavano skoraj izključno (in je razdelek) politično delovanje. Če se to sme (varovane osebnih podatkov...) in če kdo že ima primerne vire, bi mogoče pred to postavili razdelek šolanje in tja stavek ali dva o njegovem šolanju (ki je sicer omenjeno v infobox-u (kartici?)), morda na kateri fakulteti UL in za oboje iz IBox-a morda še kdaj. 
V Infobox-u mi je padlo v oči prikazano "", potrebno pa bi bilo poskrbeti, da ne bo na prvi pogled več videti, da je še vedno minister za obrambo (in če pokažem na povezavo pod njegovo sliko, verjetno iz časa, ko je to bil, prikaže drug obraz, verjetno sedanjega). 
Po preletu zgodovine se mi zdi, da je nekdo pred mano že poskušal to urediti, pa je videti, da se vrstni red vrstic v wikitextu infobox-a ne odraža v prikazani vsebini v članku,  in verjetno odnehal. Tudi jaz sem malo poskusil v predogledu (npr. osebne podatke skupaj in na vrh), brez razlike v prikazani vsebini) in tudi (za zdaj) odneham. --Marjan Tomki SI (pogovor) 15:13, 19. februar 2022 (CET)
replies: text: @Marjan Tomki SI: Politične funkcije se v infopolju zaenkrat vedno izpišejo nad biografskimi podatki. Da ni več obrambni minister pa tudi piše takoj pod nazivom funkcije. Naslova poglavij sem že popravil, o "varovanju osebnih podatkov" ne govorimo, dokler so ti objavljeni v zanesljivih virih in so zraven trditev ti tudi navedeni. LP, A09|(pogovor) 15:28, 19. februar 2022 (CET)
thread_title:  Življenjepis, infobox
Pogovor o predlogi:Slika/9. teden 2022

message: Če bo tole na glavni strani, mora biti tudi povezava na članek, ki vsebuje to sliko. Opis je »Cerkniško jezero, zanimiva simetrična kompozicija«, vendar ta dva članka te slike ne vsebujeta. Na  smo takrat dejali, da je to primer digitalnega šuma, torej naj bo povezava tja. --romanm (pogovor) 11:46, 21. februar 2022 (CET)
replies: text: Dopolnjeno. Vendar, , na Wikipedija:Izbrane slike/Podrobna pravila ni nobenega govora o tem, da se mora opis pod izbrano sliko povezovati na članek, v katerem je slika uporabljena. Piše samo, da mora slika biti uporabljena v nekem članku.--MZaplotnik(sporočilo) 11:59, 21. februar 2022 (CET)
thread_title:  Povezava na članek
Pogovor o predlogi:Škrbina-mednarodni odnosi

message: @Pinky sl: Verjetno se je o tem že razpravljalo, pa se ne spomnim več kje. Je kakšna možnost, da se predlogo prebesedi v slovnično bolj pravilno verzijo ali ne? Verjetno najboljše bi bilo Ta članek o mednarodnih spremembah [...], če je pa možno, pa prosim povej. Lp, A09|(pogovor) 16:32, 8. december 2022 (CET)
replies: text: ima kar nekaj možnosti nastavitev. Upam, da je sedaj bolje. --Pinky sl (pogovor) 17:11, 8. december 2022 (CET)
replies: text: :Hvala! A09|(pogovor) 17:17, 8. december 2022 (CET)
thread_title:  Sklanjanje
Pogovor:Donecka ljudska republika

message: Sem bil neodločen med "Doneška ljudska republika" (po izvirnem modelu Doneckaja Narodnaja Respublika) in "Ljudska republika Doneck". In nisem vedel če ohraniti ruski kalk "narodna" ali pa uporabiti "ljudska". 
replies: text: "Doneška ljudska republika" je ok.  — Yerpo Ha? 07:49, 22. februar 2022 (CET)

message: @Upwinxp Pridevnik misisipijski se lahko nanaša na zvezno državo Misisipi ali pa na reko Misisipi, tako tudi doneški. Ne vem, če slovenščina pozna druge pridevnike na -cki. Tu kaže, da angleški prevod pridevnika doneški, je lahko »Donetsk's«, torej »of Donetsk«. Na Gigafidi Doneška ljudska republika ima več konkordanc. Lensk (pogovor) 12:57, 20. november 2022 (CET)
replies: text: Ime Doneck je nastalo iz Donec + -sk, torej se verjetno moramo vprašati, kako bi se tvoril pridevnik od "Donecsk". Za take primere Slovenski pravopis sicer predpisuje zamenjavo s š (Čerkask – čerkaški, kjerkoli že je to), je pa pri primerih nedosleden (minški, sverdlovški, brest-litovški – toda novosibirski, gdanski, vranski). Ob to se je v tem zapisu obregnil jezikoslovec Silvo Torkar in zatrdil, da tovrstna slovanska imena ohranjajo oblike na -ski, torej minski, smolenski in verjetno tudi donecki. Je pa to moje laično razmišljanje in ne zagotavljam, da je pravilno. Če hočemo strokoven odgovor, je pravi naslov Jezikovna svetovalnica. —Upwinxp ✉ 14:08, 20. november 2022 (CET)
thread_title:  »Doneška« ali »donecka«
Pogovor:Kardinalne vrline

message: Kolikor vem, je Platon živel 3 ali 4 stoletja pred Jezusom iz Nazareta in torej vsaj toliko pred začetkom krščanstva, torej je naslednji uvodni stavek članka problematičen. Predlagam namesto: 
 Platon je v tradicionalni krščanski teologiji prepoznal štiri kardinalne vrline: 
Predlagam: 
 Platon je v svoji filozofiji prepoznal štiri kardinalne vrline, ki jih je med svoje bistvene sprejela tudi tradicionalna krščanska teologija:
replies: text: Opomba: v sedanjem prvem stavku je tudi povezava na članek krščanska teologija; obstaja kategorija s tem imenom, članek (ki bi moral biti glavni članek kategorije) pa (še) ne obstaja. Obstaja le članek Teologija. 
Ker v njem - razen nekaj omemb - obravnava evropska stališča in krščansko plat, bi do tedaj, ko bi kdo dodal vsebino tudi o drugih verstvih in/ali naredil članek o krščanski teologiji, lahko dali preusmeritev na tega. Trenutno namreč niti islam, ki je obstajal na opaznem delu Evrope nekaj stoletij (in skozi srednji vek prinesel nazaj v Evropo ob razpadu rimskega cesarstva izgubljena dela Grkov), niti omenjen.  
Glede na to, da znajo biti uporabniki in uredniki pri spremembah prispevkov o religijah občutljivi, spremembo prvega stavka najprej predlagam. --Marjan Tomki SI (pogovor) 13:31, 22. februar 2022 (CET)

text: @Marjan Tomki SI: Bodi pogumen! Mogoče prej ping še @Stebuniku za mnenje. A09|(pogovor) 13:59, 22. februar 2022 (CET)
replies: text: : Imam prav, da mu je tvoja omemba že dala namig, naj pogleda sem? Za vajo sem zdajle poleg obvestila tebi poslal eno obema hkrati. Bom še kak dan počakal na še njegovo mnenje, preden naredim. --Marjan Tomki SI (pogovor) 10:44, 23. februar 2022 (CET)
thread_title:  Kronologija?
Pogovor o modulu:Escape/testniprimeri

thread_title: Original:

thread_title: Using internal method to remove {{code|{}}:

thread_title: Using {{t|replace}} to remove {{code|{}}:

thread_title: No removal of {{code|{}} between escape/unescape (escape char not restored):

thread_title: Restore to original after escape

message: Note: The '%' char is a special in Lua, so use '%%' if that is the desired replacement. Otherwise, just a single char is fine (or a word).
thread_title: Remove the word {{code|test}} if not escaped and then place a different escape char in the place of the old escape char (for use by something else):
Pogovor:Redoks reakcija

message: Redukcija in Redoks reakcija ni isto in zato ni bilo treba prestaviti članka oziroma preusmeriti iz reducija v redoks reakcija. Ta je temu tako, pokaže bežen pogled v angleško Wikipedijo, ki ima besedo redukcija in sicer ima ta beseda v angleščini (mutatis mutandis) kot tujka skoraj enako področje tudi v slovenšini. Zato predlagam, naj ostane Redoks reakcija pri svojem geslu, redukcija pa tudi naj ostane: Kdor se bolj razume na angleščino, naj to prevede v slovenščino:
*reduction [rɪˈdʌkʃ(ə)n] NOUN
#the action or fact of making something smaller or less in amount, degree, or size.
#"talks on arms reduction" · [more]
*synonyms:
#depletion · cut · cutting · cutback · scaling down · trimming · [more]
#a thing that is made smaller or less in size or amount.
#the action of remedying a dislocation or fracture by returning the affected part of the body to its normal position. ("we must see if the fracture requires reduction")--Stebunik 00:41, 26. februar 2022 (CET)
replies: text: :Članek je že na naslovu redoks reakcija, tako da ne razumem, kaj bi prestavljal. Zaenkrat je narejena preusmeritev s pojma "redukcija" zato, ker je edini pomen, ki ga opisujemo, pa čeprav v sklopu širšega pojma. Če bo še kak pomen, pa lahko naredimo razločitev. — Yerpo Ha? 10:22, 26. februar 2022 (CET)
thread_title:  Razlika
Pogovor:Veleposlaništvo Republike Slovenije New Delhi

message: @A09090091 Ne podpiram uporabe celotnega imena države v imenu njenega veleposlaništva. Wikipedia ima nekaj standardov in politik glede poimenovanja diplomatskih predstavništev države. Menim, da je moje preimenovanje strani s tem upravičeno.
replies: text: Vsa ostala veleposlaništva RS imajo tako poimenovanje. Poleg tega tudi ne vem, zakaj si prestavil na [...] New Delhi, ko pa imajo vsa ostala veleposlaništva [..] v Avstriji, v Grčiji itd.--A09|(pogovor) 13:53, 26. februar 2022 (CET)

text: @A09090091 Vidite, morda se boste morali strinjati z mano, vendar to upravičujem, to uporabo "Veleposlaništvo / Visoka komisija X, [prestolnica države gostiteljice]" je malo formalna za uporabo. Malo zabavno bi se mi zdelo, da obstaja "slovensko veleposlaništvo v Indiji", namesto [formalno zveneče ime] "veleposlaništvo Slovenije, New Delhi".

text: Ampak vi imate svoje mnenje in tega ne bom zanemaril.

text: Utkarsh555 (pogovor) 14:08, 26. februar 2022 (CET)
replies: text: :@Utkarsh555: V slovenski Wikipediji se uporablja uradna imena ustanov, brez njihovih kratic (razen nekaj izjem). Tudi slovenski mediji se tega večinoma držijo in poimenovanje "[...] Republike Slovenije v [...]" slovenski javnosti ni neznano.

text: :@Pv21: Te lahko prosim za mnenje? A09|(pogovor) 14:51, 26. februar 2022 (CET)
replies: text: ::@A09090091 zakaj uporabljati polno ime, če pa lahko uporabite splošno ime? kot, nihče ne bi vsakič rekel "Republika Slovenija". Tudi mi, Indijci bi rekli "Indija" namesto "Republika Indija". Ampak ok, v redu je. lahko prosim obdrži svojo odločitev. to bi spoštoval. Utkarsh555 (pogovor) 14:56, 26. februar 2022 (CET)
Pozdravljeni. @A09090091, hvala za ping. Priznam, da o tem za zdaj še nisem razmišljal, se mi pa zdaj zdi, da bo to zadevo potrebno jasno dogovoriti. Uradna imena slovenskih veleposlaništev so Veleposlaništvo Republike Slovenije v [glavno mesto/ime organizacije]. Sicer ne vem, ali je tako uradno poimenovanje od vedno ali je bilo vmes spremenjeno. Gre za to, da države jasneje definirajo lokacijo svojih ambasad, ker te včasih zaradi političnih ali geostrateških namenov niso v glavnem mestu (primer Izraela, kjer so nekatera veleposlaništva v Tel Avivu). Po drugi strani je pa res, da če pišemo kraj, lahko pride do določenih nehotenih spodrsljajev: npr. veleposlaništvo v Betlehemu, pa to ne bi bilo za Izrael ampak za Palestino.
Kar pa se tiče poimenovanja držav: v konkretnem primeru Slovenije oz. Republike Slovenije ne vidim problema, bi pa polno ime znalo predstavljati težavo pri kakšnih specifičnih primerih. Npr. "Veleposlaništvo Republike Slovenije v Republiki Koreji" - bodo ljudje vedeli, da gre za Južno Korejo? Ali pa Veleposlaništvo Republike Slovenije na Kitajskem - kot vemo, je uradno ime države Ljudska republika Kitajska, Kitajska kot taka pa je zgolj geografsko poimenovanje, ki zajema tudi Hong Kong, Macao ipd. 
Če strnem, vsaka opcija bi lahko imela kakšen minus, sam pa menim, da poimenovanja, kot so bila do sedaj, niso bila posebno mimo. lp--Kozmos (pogovor) 19:13, 26. februar 2022 (CET)
thread_title: preimenuj
Pogovor:Bitka za Kijev (2022)

message: @GeographieMan: Čečene si dodal na napačno stran: glej . A09|(pogovor) 18:39, 26. februar 2022 (CET)
replies: text: @ Te, ki so tam navedene so kot lahko razberem vladne čečenske sile (torej uradno pod Rusko federacijo in so bile vpoklicane) v infopolju pa so "Čečenski prostovoljci", ki se borijo na ukrajinski strani, razen, če se motim. V kolikor se bo izkazalo, da bodo te vladne čečenske sile vstopile v boj lahko dodava ustrezne enote tudi na rusko stran. GeographieMan (pogovor) 18:43, 26. februar 2022 (CET)
thread_title:  Čečeni
Pogovor:Zgodovina Portugalske

message: Če primerjamo ta slovenski članek s tistim na angleški Wikipediji, opazimo, da je slovenski sicer v redu, ampak je snov obdelana samo do polovice. Kdor je članek začel, bi bilo dobro, če bi ga pripeljal do srečnega konca. --Stebunik 14:15, 1. marec 2022 (CET)
thread_title:  Naprej
Pogovor o predlogi:Kratki opis

message: The ShortDescription extension allows wikis to add short descriptions to wikitext pages, similar to the implementation on Wikipedia and Wikibase. On top of that, it replaces the site tagline with short description on pages with short description.
Če želimo, da tole deluje, rabimo tole Extension:ShortDescription. A misliš, da je vredno truda, ker nimam pojma kako se to naredi. Trenutno deluje samo na angleški Wikipediji. --Pinky sl (pogovor) 18:39, 28. februar 2022 (CET)
replies: text: Meni se zdi malo odveč, ker je temu namenjeno že polje "description" v Wikipodatkih. — Yerpo Ha? 18:41, 28. februar 2022 (CET)
thread_title:  Extension:ShortDescription
Pogovor:Seznam vojaških spopadov med rusko invazijo na Ukrajino (2022)

message: Glede na vsebino in tudi naslovni stavek predlagam prestavitev seznama na naslov Seznam vojaških spopadov med rusko invazijo na Ukrajino (2022). — Yerpo Ha? 12:57, 15. julij 2022 (CEST)
replies: text: , trenutni naslov je bil verjetno preveden iz angleškega, ko je imel ta še v naslovu "military conflicts". — GeographieMan[~MSG~] 13:03, 15. julij 2022 (CEST)

text: se strinjam, GeographieManova opazka je bila pravilna.--A09|(pogovor) 15:14, 15. julij 2022 (CEST)
thread_title:  Naslov članka
Pogovor o sliki:Kolona rezervistov v prvih dneh mobilizacije v Ljubljani julija 1914.jpg

message: V Zbirki je ta fotografija vložena v kategorijo unidentified streets in Ljubljana. Fotografija je pmsm podobna naslednji fotografiji:
Ta je v kategoriji Poljanski nasip. Ta fotografija je posneta malo pred tedanjim lesenim Šentpetrskim mostom. To je pa sedanji Vrazov trg (in Rozmanova ulica), napis na tabli je tudi viden na vzhodnem pročelju (gostilniške) hiše (nekdanji »Stanko Vrazov trg«). Tudi ta stavba je zelo podobna stavbi iz še starejše slike:
--xJaM (pogovor) 15:05, 10. marec 2022 (CET)
replies: text: @XJaM: Sumim, da gre za isti most. Hkrati pa me skrbi, da se hiši na desnem bregu na spodnji sliki držita skupaj. A09|(pogovor) 16:06, 10. marec 2022 (CET)
thread_title:  Lokacija?
Pogovor:Strmoglavljenje Tu-141 v Zagrebu

message: Del tega članka je iz članka Tupoljev Tu-141, redakcija Posebno:Diff/5661910 avtorja . A09|(pogovor) 14:22, 13. marec 2022 (CET)
replies: text: Hvala. Povezavo na ta članek sem dodal v članek o letalu. Miggie H (pogovor) 15:03, 13. marec 2022 (CET)
thread_title:  Del članka